Oznámenie Komisie Európskemu parlamentu podľa článku 251 odsek 2 druhý pododsek Zmluvy o ES o spoločnom stanovisku Rady k prijatiu rozhodnutia európskeho parlamentu a rady o implementácii programu podpory pre európsky audiovizuálny sektor (MEDIA 2007) /* KOM/2006/0450 v konečnom znení - COD 2004/0151 */





[pic] | KOMISIA EURÓPSKYCH SPOLOČENSTIEV | Brusel, 10.8.2006 KOM(2006) 450 v konečnom znení 2004/0151 (COD) OZNÁMENIE KOMISIE EURÓPSKEMU PARLAMENTU podľa článku 251 odsek 2 druhý pododsek Zmluvy o ES o spoločnom stanovisku Rady k prijatiu rozhodnutia európskeho parlamentu a rady o implementácii programu podpory pre európsky audiovizuálny sektor (MEDIA 2007) 2004/0151 (COD) OZNÁMENIE KOMISIE EURÓPSKEMU PARLAMENTU podľa článku 251 odsek 2 druhý pododsek Zmluvy o ES o spoločnom stanovisku Rady k prijatiu rozhodnutia európskeho parlamentu a rady o implementácii programu podpory pre európsky audiovizuálny sektor (MEDIA 2007) 1. CHRONOLÓGIA Dátum predloženia návrhu EP a Rade (dokument COM(2004) 470 v konečnom znení – 2004/0151 (COD)): | 15. júla 2004. | Dátum stanoviska Európskeho hospodárskeho a sociálneho výboru: | 6. apríla 2005. | Dátum stanoviska Výboru regiónov | 23. februára 2005. | Dátum stanoviska Európskeho parlamentu, po prvom čítaní: | 25. októbra 2005. | Dátum prijatia spoločného stanoviska: | 24. júla 2006. | 2. CIEĽ NÁVRHU KOMISIE Návrh Komisie má stanoviť európsky podporný program, MEDIA 2007, ktorý bude nadväzovať na súčasný program MEDIA Plus a vzdelávacie programy MEDIA s navrhovaným rozpočtom 1,055 miliardy €. Hlavnými cieľmi tohto programu sú: zachovanie a podpora európskej kultúrnej diverzity a kinematografického/audiovizuálneho dedičstva, zabezpečenie prístupu verejnosti k tomuto dedičstvu a povzbudzovanie dialógu medzi kultúrami; rozšírenie obehu európskych filmov a iných audiovizuálnych produktov, a to v EÚ ako aj mimo nej a posilnenie obchodných výsledkov dosiahnutých v európskom audiovizuálnom sektore na otvorenom a konkurencieschopnom trhu. 3. KOMENTÁRE K SPOLOČNÉMU STANOVISKU 3.1. Všeobecné poznámky Komisia berie na vedomie, že Rada sa jednohlasne zhodla na spoločnom stanovisku. Rada v spoločnom stanovisku v podstate prijala zmeny a úpravy, ktoré urobil Parlament. Spoločné stanovisko navrhuje niekoľko zmien oproti pôvodnému návrhu Komisie, pričom mení aj rozpočet pre program. 3.2. Reakcia na úpravy Parlamentu prijaté po prvom čítaní Komisia plne akceptuje väčšinu zmien a úprav, ktoré urobil Parlament: 1, 2, 4, 8, 10, 11, 12, 16, 17, 19, 20, 25, 29, 32, 36, 37, 44, 46, 50, 58, 59, 60, 62, 66, 72 a 75. Komisia v zásade alebo čiastočne akceptuje nasledujúce zmeny a úpravy: 5, 6, 7, 9, 14, 18, 21, 22, 23, 24, 30, 35, 38, 40, 41, 42, 43, 45, 47, 48, 53, 54, 56, 61, 63, 67, 68, 76 a 77. Spoločné stanovisko zahŕňa všetky zmeny a úpravy, ktoré akceptovala Komisia. Komisia zamietla nasledujúce zmeny a úpravy: 3, 15, 26, 27, 28, 31, 33, 34, 39, 49, 51, 52, 55, 57, 64, 65, 69, 70, 71, 73, 74, 78, 80, 81, 82 a 83. Niektoré z týchto zmien a úprav zasahovali nad rámec cieľov programu MEDIA 2007, alebo boli úplne mimo rámca programu, iné sa zas týkali činností a cieľov, ktoré už sú zahrnuté v programe. Niektoré ďalšie zmeny a úpravy sa nedali akceptovať, pretože by nepomohli zmenšiť nevyváženosť európskeho audiovizuálneho trhu medzi členskými štátmi s nízkymi výrobnými kapacitami a členskými štátmi s vysokými výrobnými kapacitami. Nakoniec Komisia nemohla akceptovať ani zmeny či úpravy týkajúce sa Zmluvy ustanovujúcej ústavu pre Európu, ani zmeny či úpravy možnosti otvorenia programu tretím krajinám. 3.3. Nové ustanovenia zavedené Radou Rada vo svojom spoločnom stanovisku zaviedla určité malé zmeny, ktoré Komisia môže akceptovať. Sú tu dva podstatné rozdiely oproti návrhu Komisie: ustanovenia týkajúce sa komitológie, ktoré nadväzujú na postupy súvisiace s výbormi v súčasnom programe MEDIA. Jediným ďalším novým prvkom okrem rozpočtu, ktorý Rada navrhuje stanoviť vo výške 671 mil. € (v cenových reláciách z roku 2004), a ktorý vyplýva z dohody o Finančných perspektívach na obdobie 2007-2013, je začlenenie indikatívneho rozpisu do Prílohy v súlade s predchádzajúcim rozhodnutím o programe MEDIA Plus. 4. ZÁVERY Komisia sa domnieva, že spoločné stanovisko Rady v podstatnej miere nemení ciele ani rámec návrhu Komisie.